Nevşehir (pokrajina)
Pokrajina Nevşehir (tur.: Nevşehir ili) je pokrajina koja se nalazi u centralnom dijelu Turske. Graniči sa pokrajinama: Kırşehir na sjeverozapadu, Aksaray na jugozapadu, Niğde na jugu, Kayseri na jugoistoku i pokrajinom Yozgat na sjeveroistoku. Prostire se na površini od 5.467 km2 na kojoj živi ukupno 282.337 stanovnika (prema podacima iz 2010. godine). Glavni grad je Nevşehir. pokrajina uključuje i dio antičke regije Kapadokija koja predstavlja vrlo popularnu turističku atrakciju u Turskoj. Čuveni grad Göreme se također nalazi u ovoj pokrajini. Pokrajina je poznata i po eolskim stubovima Göreme kao i po Ortahisaru (srednja tvrđava).